Republik Soviet Ukraine

Republik Soviet Ukraine (; ) merupakan sebuah republik Soviet yang ditubuhkan oleh golongan Bolshevik Ukraine selepas Kongres Soviet Seluruh Ukraine Kedua mengisytiharkan kemerdekaan Ukraine Soviet pada Mac 1918.

Republik ini terbentuk hasil penggabungan Republik Rakyat Soviet Ukraine, Republik Soviet Odessa dan Republik Soviet Donetsk–Krivoy Rog menjadi sebuah negara baharu.

 Sejarah 
Republik Soviet Ukraine dan kerajaannya bermula pada 24–25 Disember 1917 apabila di Kharkiv telah bersidang Kongres Majlis Seluruh Ukraine Pertama (rada, soviet). Kongres ini mengisytiharkan penubuhan Republik Rakyat Soviet Ukraine atau Republik Soviet Ukraine. Kongres tersebut memutuskan untuk bersekutu dengan Republik Sosialis Persekutuan Soviet Rusia (RSPSR) dan memilih Jawatankuasa Eksekutif Pusat sendiri (dalam bahasa Ukraine: ЦВК).

Republik ini disusun semula pada 19 Mac 1918 dalam Kongres Soviet Seluruh Ukraine Kedua di Yekaterinoslav, selepas Perjanjian Brest-Litovsk ditandatangani oleh RSPSR pada 3 Mac. Selepas kemenangan kerajaan Soviet di Ukraine, Republik Rakyat Ukraine secara rasmi dinamakan semula sebagai Republik Soviet Ukraine, dan kemudian sebagai Republik Sosialis Soviet Ukraine (UkSSR), yang menjadi salah satu pengasas Kesatuan Soviet.

Angkatan tentera kerajaan Soviet Ukraine ketika itu dikenali sebagai Tentera Kozak Merah, yang kemudiannya menjadi sebahagian daripada Tentera Merah Kesatuan Soviet.

USR menyatukan Republik Rakyat Soviet Ukraine, Republik Soviet Donetsk–Krivoy Rog dan Republik Soviet Odessa sebagai sebahagian daripada RSPSR. Namun begitu, republik ini tidak lama bertahan kerana ditawan oleh pasukan Kuasa Tengah dan Republik Rakyat Ukraine.

Pada Mac–April 1918, ibu kotanya ialah Taganrog. Pada 18 April 1918 di Taganrog, sesi seterusnya Jawatankuasa Eksekutif Pusat Soviet mengumumkan bahawa kerajaan Soviet Ukraine, Jawatankuasa Eksekutif Pusat Ukraine dan Sekretariat Rakyat kini digabungkan sebagai "Biro Ukraine" untuk memimpin perjuangan pemberontakan menentang pendudukan Jerman.

 Catatan 

Category:Sejarah Ukraine
Category:Komunisme di Ukraine
Category:Penubuhan 1918
Kategori:Pembubaran 1918
Ukraine
Ukraine